Polkovský potok

Polkovský potok je vodný tok v Moravsko-sliezskych Beskydách a Turzovskej vrchovine na území okresu Čadca. Je to ľavostranný prítok Predmieranky v povodí Kysuce, má dĺžku približne 4,5 km a je tokom V. rádu. Časťou preteká územím Chránenej krajinnej oblasti Kysuce.

 Priebeh toku 
Potok pramení v slovenskej časti Moravsko-sliezskych Beskýd, v geomorfologickom podcelku Zadné hory, na južnom úbočí Uhorskej (), v nadmorskej výške približne  Od prameňa v súvislom lesnom poraste tečie južným smerom, využívajúc terén údolia. Onedlho opúšťa Moravsko-sliezske Beskydy a pokračuje Turzovskou vrchovinou a jej podcelkom Kornická brázda. Pri osade Fujakovci sa mierne stáča na juhozápad a okrajom prírodnej rezervácie Polková tečie nesúvislým porastom miestnou časťou Hlavice. Prijíma menší pravostranný prítok zo samoty Polkovci a čoskoro križuje hlavnú cestu do Olešnej a ňou vedúcu Kysuckú cyklomagistrálu. Priberá významnejší ľavostranný prítok z úbočia Hlineného () a stáča sa juhozápadným smerom, kopírujúc dno Kordickej brázdy. Pokračuje lesným pásom mimo zástavby, kde prijíma pravostranný prítok z oblasti Papíkov vrch i ľavostranný z lokality Javorová a neskôr aj opäť pravostranný potok zo svahov Vrchpredmiera (). Na dolnom toku vteká do miestnej časti Klin, kde priberá ľavostranný potok zo svahov Javorovej () a stáča viac južným smerom. Zakrátko sa na južnom okraji osady, v nadmorskej výške približne , vlieva ľavostranne do Predmieranky v povodí rieky Kysuca. Potok patrí do širšieho povodia rieky Váh. 

Polkovský potok pramení a preteká iba územím obce Klokočov v okrese Čadca v Žilinskom kraji.

 Referencie 

 Pozri aj 
 Zoznam vodných tokov v povodí Kysuce
 Moravsko-sliezske Beskydy, Zadné hory
 Turzovská vrchovina, Kornická brázda
 Chránená krajinná oblasť Kysuce

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Turzovskej vrchovine
Kategória:Povodie Kysuce
Kategória:Vodné toky v okrese Čadca
Kategória:Klokočov (okres Čadca)
Kategória:Vodné toky v Moravsko-sliezskych Beskydách